  Майя Бывальцева Удмуртиысь вань дышетскисьёс понна гужем каникулъёс 1-тӥ инвожое кутскозы. Со сярысь, элькунысь дышетонъя но тодосъя министр Светлана Болотникова вылэ чӧлскыса, улосвыл тӧролэн но кивалтэтлэн пресс-службазы ивортэ. Удмуртиысь дышетонъя но тодосъя министерстволэн косэмез дасямын, соя 1-4 классъёс понна дышетскон ар 25-тӥ куартолэзе йылпумъяське. 5-11 классъёс понна – 30-тӥ куартолэзе Светлана Болотникова, Удмуртиысь дышетонъя но тодосъя министрОзьы ик со дышетскон ар бырытозь дышетон дистанционной амалэн мыноз шуыса пусйиз. Со сяна, 30-тӥ оштолэзёзь школаосын куд-ог тодметъёсъя дышетонэз йылпумъязы шуыса тодэ вайтӥз, соосъя арлы оценкаос пуктӥзы ни. Чингыли берпуметӥзэ жингыртон ужрадъёс туэ онлайн амалэн ортчозы. Тодэ вайытом, 9-тӥ классын дышетскисьёсты одно сёто экзаменъёслэсь мозмытӥзы, нош 11-тӥ классэз йылпумъясьёс понна огъя кун экзаменъёсты берлыгес выжтӥзы.  Тегъёс: Дышетон Удмуртия пиналъёс каникулъёс Дышетонъянотодосъяминистерство шутэтскон гужем СветланаБолотникова  